
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 250 

28 Φεβρουάριου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση της συστατικής πράξης του νομικού 
προσώπου με την επωνυμία «ΠΟΛΙΤΙΣΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΝΕΣΣΩΝΟΣ». 1 

Τροποποίηση της συστατικής πράξης του νομικού 
προσώπου με την επωνυμία «ΜΟΥΣΙΚΗ ΣΧΟΛΗ 

ΔΗΜΟΥ ΝΕΣΣΩΝΟΣ». 2 

Τροποποίηση της συστατικής πράξης του νομικού 
προσώπου με την επωνυμία «ΑΘΛΗΤΙΚΟΣ ΟΡΓΑ- 

ΝΙΣΜΟΣ ΔΗΜΟΥ ΝΕΣΣΩΝΟΣ». 3 

Τροποποίηση Οργανισμού Εσωτερικής Υπηρεσίας 
Δημοτικής Επιχείρησης Ύδρευσης Αποχέτευσης 

Δήμου Αλυκών (Δ.Ε.Υ.Α.Α) Ν. Ζακύνθου. 4 

Κατάργηση νομικού προσώπου με την επωνυμία 
«Σχολική Επιτροπή Νηπιαγωγείου Μονοκκλησι- 

άς» στο Δήμο Κ. Μητρουσίου Ν. Σερρών. 5 

Τροποποίηση μόνιμου καταφυγίου άγριας ζωής 
«Υγρότοπος και νησιά του κόλπου της Αταλά¬ 
ντης Δήμου Αταλάντης, Νομού Φθιώτιδας Περι¬ 
φέρειας Στερεός Ελλάδας». 6 

Έγκριση Υπερωριακής απασχόλησης υπαλλήλου 
της Διεύθυνσης Κέντρου Εξυπηρέτησης Πολι¬ 
τών (Κ.Ε.Π.) της Νομ/κής Αυτ/σης Καστοριάς. 7 

Χορήγηση άδειας άσκησης επαγγέλματος Κοινωνι¬ 
κής Λειτουργού στην Πηλού Αθηνά - Μαρία του 

Νικολάου. 8 

Χορηγήση άδειας άσκησης επαγγέλματος Κοινω¬ 
νικού Λειτουργού στην ΕΚΙΖΟΓΛΟΥ ΑΝΑΣΤΑΣΙΑ 
του Ιωάννη. 9 


Διαπίστωση της ανάγκης για υπερωριακή απασχό¬ 
ληση, καθιέρωση με αμοιβή υπερωριακής εργασί¬ 
ας, εργασίας κατά τις Κυριακές και εξαιρέσιμες 
ημέρες, εργασίας κατά τις νυχτερινές ώρες των 
εργασίμων, Κυριακών και εξαιρέσιμων ημερών για 
το Α' εξάμηνο του έτους 2006, για το προσωπι¬ 
κό υπηρεσιών στήριξης του Νομάρχη Λάρισας.. 10 
Χορήγηση Άδειας Μεταλλευτικών Ερευνών στο Νομό 


Λέσβου. 11 

Καθιέρωση υπερωριακής εργασίας για τον οδηγό 
του Νομάρχη Κιλκίς, έτους 2006. 12 


Α ΠΟΦΑΣΕΙ Σ 

Αριθ. 194 (1) 

Τροποποίηση της συστατικής πράξης του νομικού προ¬ 
σώπου με την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ 
ΔΗΜΟΥ ΝΕΣΣΩΝΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 203 του π.δ. 410/1995. 

2) Τις διατάξεις των άρθρων 2 και 6 του ν. 2503/1997. 

3) Τ ις διατάξεις του άρθρου 1 του ν. 2469/1997. 

4) Την υπ’ αριθμ. 2682/10.5.2001 (ΦΕΚ 597/21.5.2001/τ.Β') 
απόφασή μας, περί παροχής εξουσιοδότησης υπογραφής 
στον Προϊστάμενο της Διεύθυνσης Αυτοδιοίκησης και 
Αποκέντρωσης «Με εντολή Γενικού Γραμματέα Περιφέ¬ 
ρειας Θεσσαλίας». 

5) Την υπ’ αριθμ. 9117/2.6.1999 (ΦΕΚ 1310/24.6.1999/τ.Β') 
απόφαση του Γενικού Γραμματέα Περιφέρειας Θεσσα¬ 
λίας περί σύστασης ιδίου νομικού προσώπου στο Δήμο 
Νέσσωνος με την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ 
ΔΗΜΟΥ ΝΕΣΣΩΝΟΣ». 

6) Την υπ’ αριθμ. 190/2005 απόφαση του Δημοτικού 
Συμβουλίου του Δήμου Νέσσωνος, περί τροποποίησης 
της συστατικής πράξης του νομικού προσώπου, αποφα¬ 
σίζουμε: 

Τροποποιούμε την υπ’ αριθμ. 9117/2.6.1999 (ΦΕΚ 1310/ 
24.6.1999/τ.Β') απόφαση του Γενικού Γραμματέα Περι¬ 
φέρειας Θεσσαλίας περί σύστασης νομικού προσώπου 
με την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ 
ΝΕΣΣΩΝΟΣ» ως εξής: 

Αρθρο 2° 

1. ΣΚΟΠΟΙ ΤΟΥ Ν.Π.Δ.Δ. είναι: 

α) Η ανάπτυξη πνευματικών και πολιτιστικών εν γένει 
εκδηλώσεων και δραστηριοτήτων στο Δήμο Νέσσωνος. 
Η δημιουργία πνευματικών κέντρων, αναγνωστήριων 
και δανειστικών βιβλιοθηκών, χώρων διαλέξεων ομιλιών, 
θεατρικών παραστάσεων και κινηματογραφικών προβο¬ 
λών, πινακοθήκης, η εξεύρεση συλλογή και διαφύλαξη 
λαογραφικού υλικού του Δήμου Νέσσωνος και όλου του 
Θεσσαλικού χώρου, η δημιουργία τοπικού ιστορικού αρ¬ 
χείου, καθώς και η οργάνωση εκδηλώσεων, σχετικών με 
τα θέματα αυτά. 

β) Επίσης η συνεργασία ανοιχτού ή ελεύθερου Πανε¬ 
πιστημίου ή σειρών μαθημάτων και διαλέξεων. Η έρευνα 
και προϋπόθεση σε δημόσιες ανοιχτές συζητήσεις των 
προβλημάτων της καθημερινής μας ζωής καθώς και η 

ανάπτυξη, προώθηση και προβολή της τοπικής καλλιτε¬ 
χνικής δημιουργίας, οι εικαστικές τέχνες, χορωδία, μπάντα 
και δημιουργία ερασιτεχνικής σκηνής θεάτρου. 

γ) Το νομικό αυτό πρόσωπο θα αποτελεί τον υπεύθυνο 
φορέα του Δήμου ο οποίος θα αναλαμβάνει, θα κατευ¬ 
θύνει και θα οργανώνει τις μορφωτικές, λαογραφικές, 
πολιτιστικές, κοινωνικές, θρησκευτικές κ.λ.π. εκδηλώσεις, 
σε εθνικές επετείους, σε τοπικές θρησκευτικές, κοινωνι¬ 
κές κ,λ.π. εκδηλώσεις που προάγουν και προβάλλουν την 
περιοχή του Δήμου μας. 

Η καθιέρωση θεσμού επιβράβευσης των αριστούχων 
μαθητών του Δήμου μας όλων των εκπαιδευτικών βαθμι¬ 
δών καθώς και η επιβράβευση διαπρεπών επιστημόνων, 
τοπικών φορέων, σωματείων, συλλόγων και φυσικών προ¬ 
σώπων που με την ανιδιοτελή δραστηριότητα τους σε 
θέματα που σχετίζονται με την προβολή και ανάπτυξη 
του τόπου, την κοινωνική μέριμνα, την προστασία και 
βελτίωση του περιβάλλοντος κ.λπ. και σε κάθε περίπτωση 
θα αποφασίζονται από το Δημοτικό συμβούλιο ή από τα 
όργανα Διοίκησης αυτού. 

δ) Για την επιτυχία των σκοπών του, θα συνεργάζεται με 
άλλους φορείς (παρεμφερή σωματεία, οργανώσεις κ.λπ.) θα 
προσκαλεί προσωπικότητες του πνευματικού, επιστημονι¬ 
κού, καλλιτεχνικού χώρου, μουσικοχορευτικού χώρου, μου- 
σικοχορευτικά και διάφορα καλλιτεχνικά συγκροτήματα. 

ε) Το νομικό αυτό πρόσωπο θα χρησιμοποιεί χωριστή 
σφραγίδα που κυκλικά θα φέρει χαραγμένες τις λέξεις: ΕΛ¬ 
ΛΗΝΙΚΗ ΔΗΜΟΚΡΑΤΙΑ και την επωνυμία του. Θα στεγάζεται 
σε ανάλογο χώρο του Δημαρχείου, ο οποίος παραχωρείται 
για χρήση και σε χώρους άλλων δημοτικών κτιρίων. 

Άρθρον 4° 

ΠΟΡΟΙ ΚΑΙ ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ 

1. Οι πόροι του νομικού προσώπου είναι: 

α) Επιχορήγηση από το Δήμο 35.000,00 € ετησίως πί¬ 
στωση εγγεγραμμένη στον Κ.Α. 02.6714.02 και το Κρά¬ 
τος. 

β) Κάθε είδους εισφορές, δωρεές, κληρονομιές, κληροδο¬ 
σίες, συνδρομές πολιτών, οργανισμών, σωματείων κ.λπ. 

γ) Εισπράξεις από το αντίτιμο των πραγμάτων ή των 
υπηρεσιών που παρέχει το νομικό πρόσωπο. 

δ) Πρόσοδοι από τη δική του περιουσία. 

2. Περιουσία του νομικού προσώπου είναι: 

α) Οι χώροι που θα παραχωρήσει ο Δήμος για την 
ανάπτυξη των εγκαταστάσεων του με απόφαση του Δη¬ 
μοτικού Συμβουλίου. 

β) Τα οικοδομήματα, οι εγκαταστάσεις και τα πάσης φύσε- 
ως κτίρια που θα ανεγείρει στους παραπάνω χώρους και 

γ) Κάθε άλλος χώρος ή κτίριο που θα παραχωρείται 
σ’ αυτό. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Νέσ- 
σωνος ύψους 35.000,00 € για το τρέχον οικονομικό έτος 
η οποία είναι γραμμένη στον Κ.Α. 02.6714.02 και 35.000,00 
€ για καθένα από τα επόμενα τέσσερα οικονομικά έτη, 
ήτοι 2007, 2008, 2009 και 2010 με εγγραφή πιστώσεων 
στον αντίστοιχο κωδικό. 

Κατά τα λοιπά ισχύει η αριθμ. 9117/2.6.1999 (ΦΕΚ 1310/ 
24.6.1999/τ.Β') απόφαση του Γ ενικού Γ ραμματέα Περιφέ¬ 
ρειας Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Λάρισα, 15 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 


Αριθ. 193 (2) 

Τροποποίηση της συστατικής πράξης του νομικού προ¬ 
σώπου με την επωνυμία «ΜΟΥΣΙΚΗ ΣΧΟΛΗ ΔΗΜΟΥ 
ΝΕΣΣΩΝΟΣ» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 203 του π.δ. 410/1995. 

2) Τις διατάξεις των άρθρων 2 και 6 του ν. 2503/1997 

3) Τις διατάξεις του άρθρου 1 του ν. 2469/1997. 

4) Την υπ’ αριθμ. 2682/10.5.2001 (ΦΕΚ 597/21.5.2001/τ.Β') 
απόφασή μας, περί παροχής εξουσιοδότησης υπογραφής 
στον Προϊστάμενο της Διεύθυνσης Αυτοδιοίκησης και 
Αποκέντρωσης «Με εντολή Γενικού Γραμματέα Περιφέ¬ 
ρειας». 

5) Την υπ’ αριθμ. 109/10.1.1989 (ΦΕΚ 62/τ.Β731.1.1989) από¬ 
φαση του Νομάρχη Λάρισας περί σύστασης νομικού προ¬ 
σώπου με την επωνυμία «ΜΟΥΣΙΚΗ ΣΧΟΛΗ ΚΟΙΝΟΤΗΤΑΣ 
ΣΥΚΟΥΡΙΟΥ». 

6) Την υπ’ αριθμ. ΥΠΠΟ/ΚΑΤΕΧΝ/Δ/43908/2799 απόφαση 
του Υπουργείου Πολιτισμού (ΦΕΚ 109/τ.Β'/21.2.1990) περί 
χορήγησης άδειας λειτουργίας στη Μουσική Σχολή Κοι¬ 
νότητας Συκουρίου. 

7) Την υπ’ αριθμ. ΥΠΠΟ/ΚΑΤΕΧΝ/Δ/47905-24-10-1999 από¬ 
φαση του Υπουργείου Πολιτισμού (ΦΕΚ 2018/τ.Β7ΐ7.11.1999) 
περί «τροποποίησης επωνυμίας της «Μουσικής Σχολής 
Κοινότητας Συκουρίου» σε «Μουσική Σχολή Δήμου Νέσ- 
σωνος». 

8) Την υπ’ αριθμ. 192/2005 απόφαση του Δημοτικού 
Συμβουλίου του Δήμου Νέσσωνος, περί τροποποίησης 
της συστατικής πράξης του νομικού προσώπου, αποφα¬ 
σίζουμε: 

Τροποποιούμε την αριθμ. 109/10.1.1989 (ΦΕΚ 62/τ.Β7 
31.1.1989) απόφαση του Νομάρχη Λάρισας περί σύστασης 
νομικού προσώπου με την επωνυμία «ΜΟΥΣΙΚΗ ΣΧΟΛΗ 
ΚΟΙΝΟΤΗΤΑΣ ΣΥΚΟΥΡΙΟΥ» και νυν «ΜΟΥΣΙΚΗ ΣΧΟΛΗ ΔΗ¬ 
ΜΟΥ ΝΕΣΣΩΝΟΣ» όπως μετονομάσθηκε με την αριθμ. 
ΥΠΠΟ/ΚΑΤΕΧΝ/Δ/47905-24-10-1999 απόφαση του Υπουρ¬ 
γείου Πολιτισμού (ΦΕΚ 2018/Τ.Β717.11.1999) ως εξής: 

Άρθρο 2° 

ΣΚΟΠΟΙ ΤΟΥ ΝΟΜΙΚΟΥ ΠΡΟΣΩΠΟΥ 

Στους σκοπούς συστάσεως του εν λόγω νομικού προ¬ 
σώπου είναι η διδασκαλία και η διάδοση της μουσικής στα 
παιδιά κατοίκων της κωμόπολης Συκουρίου και περιοχής 
αυτής, με την ανάπτυξη τμημάτων διδασκαλίας μουσικών 
οργάνων και θεωρητικών μαθημάτων, την λειτουργία χο¬ 
ρωδιακών τμημάτων, την διοργάνωση φεστιβάλ χορωδιών 
και λοιπών εκδηλώσεων μουσικού περιεχομένου. 

Αρθρον 4° 

ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η ετήσια επιχορήγηση από το Δήμο 25.000,00 € 
πίστωση εγγεγραμμένη στον Κ.Α. 02.00.6714.04 και το 
Κράτος. 

β) Κάθε είδους εισφορές, δωρεές, κληρονομιές, κλη¬ 
ροδοσίες, συνδρομές πολιτών, οργανισμών, σωματείων 
κ.λ.π. 

γ) Εισπράξεις από το αντίτιμο των πραγμάτων ή των 
υπηρεσιών που παρέχει το νομικό πρόσωπο. 

δ) Από δίδακτρα μαθητών 

ε) Πρόσοδοι από δική του περιουσία που τυχόν μελλο¬ 
ντικά θα αποκτήσει το νομικό πρόσωπο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Νέσσωνος 
ύψους 25.000,00 € για το τρέχον οικονομικό έτος η οποία 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3061 


είναι εγγεγραμμένη στον Κ.Α. 02.00.6714.04 και 25.000,00 € 
για επόμενα τέσσερα έτη, ήτοι 2007, 2008, 2009 και 2010 
με εγγραφή πιστώσεων στον αντίστοιχο κωδικό. 

Κατά λοιπά ισχύουν η αριθμ. 109/10.1.1989 (ΦΕΚ 62/ 
τ.Β'/31.1.1989) απόφαση του Νομάρχη Λάρισας και η αριθμ. 
ΥΠΠΟ/ΚΑΤΕΧΝ/Δ/47905-24-10-1999 απόφαση του Υπουρ¬ 
γείου Πολιτισμού (ΦΕΚ 2018/τ.Β'/17.11.1999). 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Λάρισα, 15 Φεβρουάριου 2006 

Με εντολή Γενικού Γραμματέα Περιφέρειας 

Ο Προϊστάμενος Διεύθυνσης 
Γ. ΣΑΚΚΑΣ 
-Φ- 

Αριθ. 192 (3) 

Τροποποίηση της συστατικής πράξης του νομικού προ¬ 
σώπου με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΝΕΣΣΩΝΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 203 του π.δ. 410/1995. 

2) Τις διατάξεις των άρθρων 2 και 6 του ν. 2503/1997 

3) Τις διατάξεις του άρθρου 1 του ν. 2469/1997. 

4) Την υπ’ αριθμ. 2682/10.5.2001 (ΦΕΚ 597/21.5.2001/τ.Β') 
απόφασή μας, περί παροχής εξουσιοδότησης υπογραφής 
στον Προϊστάμενο της Διεύθυνσης Αυτοδιοίκησης και 
Αποκέντρωσης «Με εντολή Γενικού Γραμματέα Περιφέ¬ 
ρειας Θεσσαλίας». 

5) Την υπ’ αριθμ. 9118/2.6.1999 (ΦΕΚ 1310/24.6.1999/τ.Β') 
απόφαση του Γενικού Γραμματέα Περιφέρειας Θεσσα¬ 
λίας περί σύστασης ίδιου νομικού προσώπου στο Δήμο 
Νέσσωνος με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΝΕΣΣΩΝΟΣ». 

6) Την υπ’ αριθμ. 191/2005 απόφαση του Δημοτικού 
Συμβουλίου του Δήμου Νέσσωνος, περί τροποποίησης 
της συστατικής πράξης του νομικού προσώπου, αποφα¬ 
σίζουμε: 

Τροποποιούμε την αριθμ. 9118/2.6.1999 (ΦΕΚ 1310/ 
24.6.1999/τ.Β') απόφαση του Γ ενικού Γ ραμματέα Περιφέ¬ 
ρειας Θεσσαλίας περί σύστασης νομικού προσώπου με 
την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΝΕΣ¬ 
ΣΩΝΟΣ» ως εξής: 

Άρθρο 2° 

1. ΣΚΟΠΟΙ ΤΟΥ Ν.Π.Δ.Δ. είναι: 

α) Η συντήρηση και προμήθειες (με μικροπαρεμβάσεις 
στο ύψος των εγγεγραμμένων πιστώσεων του προϋπολο¬ 
γισμού) των υφιστάμενων αθλητικών κέντρων και γυμνα¬ 
στηρίων, χώρων αθλοπαιδιών και γυμναστικής. Η κάλυψη 
των εξόδων, φροντιστή γηπέδων, περιποίηση αγωνιστικών 
χώρων (χλοοτάπητες κ.λπ.), προμήθεια αθλητικού υλικού, 
κάλυψη εξόδων μεταφοράς των παιδικών ακαδημιών πο¬ 
δοσφαίρου. 

β) Στόχος μας η διοργάνωση δραστηριοτήτων μαζικού 
και σχολικού αθλητισμού σε συνεργασία με τις τοπικές, 
περιφερειακές και εθνικές αρχές, η ανάπτυξη και υπο¬ 
στήριξη αθλημάτων και δραστηριοτήτων για άτομα με 
ειδικές ανάγκες, η ανάπτυξη μαζικού αθλητισμού για να 
μπορέσουμε να καλύψουμε τις ανάγκες κατά ηλικία, εν¬ 
διαφέροντα κ.λ.π. με την δημιουργία μεταξύ των άλλων 
και παιδικών ακαδημιών ποδοσφαίρου. Η καλλιέργεια των 
σωματικών και πνευματικών ικανοτήτων, η καλλιέργεια 


φίλαθλου συναγωνιστικού πνεύματος, μακριά από φανα¬ 
τισμούς, ανταγωνισμούς και κερδοσκοπικούς στόχους, η 
κοινωνικοποίηση των συμπολιτών μας. 

γ) Για την επιτυχία των σκοπών του το Ν.Π.Δ.Δ. πρέπει 
να συνεργάζεται με όλους τους φορείς και παράγοντες 
(κρατικούς, αθλητικούς συλλόγους, ενώσεις κλ.π.). Θα πρέ¬ 
πει να λειτουργήσουν επιτροπές γενικά να αξιοποιηθεί 
κάθε δυνατότητα. 

δ) Το νομικό αυτό πρόσωπο θα χρησιμοποιεί χωριστή 
σφραγίδα που θα φέρει χαραγμένες τις λέξεις: ΕΛΛΗΝΙΚΗ 
ΔΗΜΟΚΡΑΤΙΑ και την επωνυμία του και στο μέσον το 
εθνόσημο. Θα στεγάζεται σε ανάλογο χώρο του Δημαρ¬ 
χείου, ο οποίος παραχωρείται για χρήση. 

Αρθρον 4° 

ΠΟΡΟΙ ΚΑΙ ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ 

Οι πόροι του νομικού προσώπου είναι: 

α) Επιχορήγηση από το Δήμο 40.000,00 € ετησίως πί¬ 
στωση εγγεγραμμένη στον Κ.Α. 02.6714.03 και το Κρά¬ 
τος. 

β) Κάθε είδους εισφορές, δωρεές, κληρονομιές, κλη¬ 
ροδοσίες, συνδρομές πολιτών, οργανισμών, σωματείων 
κ.λπ. 

γ) Εισπράξεις από το αντίτιμο των πραγμάτων ή των 
υπηρεσιών που παρέχει το νομικό πρόσωπο. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Νέσ¬ 
σωνος ύψους 40.000,00 € για το τρέχον οικονομικό έτος 
η οποία είναι γραμμένη στον Κ.Α. 02.6714.03 και 40.000,00 
€ για καθένα από τα επόμενα τέσσερα οικονομικά έτη, 
ήτοι 2007, 2008, 2009 και 2010 αντίστοιχα με εγγραφή 
πιστώσεων στον αντίστοιχο κωδικό. 

Κατά τα λοιπά ισχύει η αριθμ. 9118/2.6.1999 (ΦΕΚ 
1310/24.6.1999/τ.Β') απόφαση του Γενικού Γραμματέα Πε¬ 
ριφέρειας Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Λάρισα, 15 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 
-Φ- 

Αριθμ. 439 (4) 

Τροποποίηση Οργανισμού Εσωτερικής Υπηρεσίας Δημο¬ 
τικής Επιχείρησης'Υδρευσης Αποχέτευσης Δήμου Αλυ¬ 
κών (Δ.Ε.Υ.Α.Α) Ν. Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 7 του ν. 1069/1980 σε συν¬ 
δυασμό με εκείνες του άρθρου 6 παρ. 14 του ν. 2307/1995 
και του άρθρου 1 παρ. 3 του ν.2527/1997. 

2. Την υπ’ αριθμ. 17/13.12.2005 απόφαση του Διοικητικού 
Συμβουλίου της Δημοτικής Επιχείρησης'Υδρευσης Απο¬ 
χέτευσης Δήμου Αλυκών, περί τροποποίησης Οργανισμού 
Εσωτερικής Υπηρεσίας της. 

3. Την υπ’ αριθμ. 4/23.1.2006 απόφαση Δημοτικού Συμ¬ 
βουλίου Δήμου Αλυκών, περί έγκρισης της τροποποίησης 
του Οργανισμού Εσωτερικής Υπηρεσίας της Δημοτικής 
Επιχείρησης'Υδρευσης Αποχέτευσης Δήμου Αλυκών. 

4. Την υπ’ αριθμ. 5638/6.10.2005 απόφασή μας περί έγκρι¬ 
σης του Οργανισμού Εσωτερικής Υπηρεσίας της Δημοτι¬ 
κής Επιχείρησης'Υδρευσης Αποχέτευσης Δήμου Αλυκών, 
όπως δημοσιεύθηκε στο ΦΕΚ 1426/Β7 13.10.2005. 

5. Την υπ’ αριθμ. 6498/3.6.2005 απόφαση Γενικού Γραμματέα 
Π.Ι.Ν., περί μεταβίβασης αρμοδιοτήτων και παροχής εξουσιο¬ 
δότησης υπογραφής (ΦΕΚ 752/Β'/2005), αποφασίζουμε: 

Εγκρίνουμε την αρ. 17/13.12.2005 απόφαση του Διοικη¬ 
τικού Συμβουλίου της Δημοτικής Επιχείρησης Ύδρευσης 
Αποχέτευσης Δήμου Αλυκών, περί τροποποίησης Οργα¬ 
νισμού Εσωτερικής Υπηρεσίας της και συγκεκριμένα του 
άρθρου 6 αυτού, και τροποποιούμε την αρ. 5638/6.10.2005 
(ΦΕΚ 1426/Β'/13.10.2005) απόφασή μας, αντικαθιστώντας 
το άρθρο 6, ως εξής: 

Αρθρο 6 

Τεχνικό Προσωπικό 

1. Το τεχνικό προσωπικό αποτελείται από: 
α) Δύο (2) υδραυλικούς - συντηρητές 
β)Έναν (1) οδηγό 

γ) Ένα (1) χειριστή μηχανημάτων 
δ) Δύο (2) βοηθούς υδραυλικούς 
ε) Δύο (2) εργάτες 
στ) Τρεις υπαλλήλους μετρήσεων 

2. Οι υδραυλικοί - συντηρητές ως καθήκον έχουν τη 
συντήρηση των δικτύων ύδρευσης και αποχέτευσης της 
εταιρείας και πρέπει να είναι κάτοχοι τίτλου Δευτερο¬ 
βάθμιας Εκπαίδευσης. 

3. Ο οδηγός και ο χειριστής ως καθήκον έχουν την 
οδήγηση των αυτοκινήτων και των μηχανημάτων της 
εταιρείας και την εκτέλεση όλων των διαδρομών και 
των εργασιών που είναι απαραίτητες για την ομαλή λει¬ 
τουργία της εταιρείας. Πρέπει να κατέχουν: α) Ο οδηγός, 
επαγγελματικό δίπλωμα οδήγησης και β) ο χειριστής, 
δίπλωμα χειριστού. Και οι δύο πρέπει να είναι κάτοχοι 
τίτλου Δευτεροβάθμιας Εκπαίδευσης. 

4. Οι βοηθοί υδραυλικού ως καθήκον έχουν να βοηθούν 
τους υδραυλικούς συντηρητές. Πρέπει να έχουν τα τυπικά 
προσόντα των υδραυλικών - συντηρητών και ανάλογα 
με τα προσόντα τους, θα ισχύσουν και τα μισθολογικά 
κλιμάκια της παρ. 2 του άρθρου αυτού. 

5. Οι εργάτες έχουν ως καθήκον να εκτελούν όλες τις 
βοηθητικές εργασίες και τα έργα που ανήκουν στο κύκλο 
εργασίας του εργάτη. Πρέπει να είναι κάτοχοι τίτλου 
Δευτεροβάθμιας Εκπαίδευσης. 

6. Οι υπάλληλοι μετρήσεων ως καθήκον έχουν να με¬ 
τρούν τους υδρομετρητές των καταναλωτών ύδατος της 
εταιρείας και των δεξαμενών που ανήκουν στην αρμο¬ 
διότητα της εταιρείας. Πρέπει να είναι κάτοχοι τίτλου 
Δευτεροβάθμιας Εκπαίδευσης. 

7. Σε περίπτωση που δεν καθίσταται δυνατή η πλήρωση 
των ανωτέρω θέσεων από υποψηφίους με τα ανωτέρω 
προσόντα επιτρέπεται η κάλυψή τους με προσόν απο¬ 
λυτήριο τίτλο αντίστοιχης ειδικότητας αναγνωρισμένης 
κατώτερης τεχνικής σχολής ή με τριετή τουλάχιστον 
αντίστοιχη εμπειρία. Στην τελευταία περίπτωση ο υπο¬ 
ψήφιος πρέπει να έχει τουλάχιστον απολυτήριο τίτλο 
υποχρεωτικής εκπαίδευσης (π.δ. 50/2001). 

Κατά τα λοιπά ισχύει η ανωτέρω απόφασή μας, ως έχει. 
Από την απόφαση αυτή δεν προκαλείται δαπάνη σε 
βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 10 Φεβρουάριου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΕΛΕΝΗ ΠΑΠΑΒΛΑΣΟΠΟΥΛΟΥ 


Αριθμ. 16657/05 (5) 

Κατάργηση νομικού προσώπου με την επωνυμία «Σχολι¬ 
κή Επιτροπή Νηπιαγωγείου Μονοκκλησιάς» στο Δήμο 
Κ. Μητρουσίου Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995. 

2. Τις διατάξεις του άρθρου 5 του ν. 1894/1990. 

3. Την υπ’ αριθμ. 5631/26.7.2000 απόφαση μας Ορισμός 
εισηγητών και μεταβίβαση εξουσίας υπογραφής «Με εντο¬ 
λή Γ ενικού γραμματέα». 

4. Την υπ’ αριθμ. ΕΣ/8783/10.4.1991 (ΦΕΚ 280/Β/3.5.1991) 
απόφαση του Νομάρχη Σερρών με την οποία συστήθηκε 
στην πρώην Κοινότητα Μονοκκλησιάς ίδιο νομικό πρό¬ 
σωπο με την επωνυμία «Σχολική Επιτροπή Νηπιαγωγείου 
Μονοκκλησιάς». 

5. Την υπ’ αριθμ. 69267α/Δ4/4.8.2004 απόφαση του 
Υπουργείου Εθνικής Παιδείας και Θρησκευμάτων περί 
κατάργησης, υποβιβασμού, συγχώνευσης και μεταφοράς 
έδρας Νηπιαγωγείων με την οποία καταργείται από το 
σχολικό έτος 2004 - 2005 το Μονοθέσιο Νηπιαγωγείο 
Μονοκκλησιάς. 

6. Την υπ’ αριθμ. 102/2005 απόφαση του Δημοτικού Συμ¬ 
βουλίου Κ. Μητρουσίου περί κατάργησης του ανωτέρω 
νομικού προσώπου, αποφασίζουμε: 

Καταργούμε το νομικό πρόσωπο του Δήμου Κ. Μητρου¬ 
σίου με την επωνυμία «Σχολική Επιτροπή Νηπιαγωγείου 
Μονοκκλησιάς». 

Το χρηματικό υπόλοιπο ποσού 687,87 ευρώ διατίθεται 
στη Σχολική Επιτροπή Νηπιαγωγείου Δ.Δ. Πραβατά με 
την υποχρέωση αποπληρωμής των υποχρεώσεων προς 
τον ΟΤΕ και ΔΕΗ. 

Τα έσοδα από την εκμίσθωση των σχολικών ακινήτων 
του καταργούμενου νομικού προσώπου, εκτάσεως 16.297 
τ.μ. που βρίσκονται στην περιοχή Δ8α του αγροκτήματος 
Μονοκκλησιάς θα διατίθενται στην Σχολική Επιτροπή Δη¬ 
μοτικού Σχολείου Δ.Δ. Πραβατά. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Κ.Μητρουσίου. 

Η υπ’ αριθμ. ΕΣ/8783/10.4.1991 απόφαση του Νομάρχη 
Σερρών παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Ιανουάριου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΣΤΑΜΑΤΗΣ Μ. ΤΣΙΑΚΙΡΗΣ 
-♦- 

Αριθμ. 461 (6) 

Τροποποίηση μόνιμου καταφυγίου άγριας ζωής «Υγρό- 
τοπος και νησιά του κόλπου της Αταλάντης Δήμου 
Αταλάντης, Νομού Φθιώτιδας Περιφέρειας Στερεός 
Ελλάδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν.δ. 86/1989 «Περί Δασικού Κώδι- 
κος». 

2. Τις διατάξεις του ν.δ. 996/1971 «Περί αντικαταστάσε- 
ως και συμπληρώσεων διατάξεων τινών του νομοθετικού 

διατάγματος 86/1969 «Περί Δασικού Κωδικός και κωδικο- 
ποιήσεως». 

3. Τις διατάξεις του ν. 177/1975 «Περί αντικαταστάσεως 
και συμπληρώσεως διατάξεων τινών του νομοθετικού δι¬ 
ατάγματος 86/1969». 

4. Το άρθρο 57 του ν.2637/1998 «περί Σύσταση Οργα¬ 
νισμού Πιστοποίησης κ.λπ.» (ΦΕΚ 200 Α /1998) με το οποίο 
τροποποιήθηκαν τα άρθρα 253 και 254 του ν.δ. 86/1969, 
όπως αυτό αντικαταστάθηκαν από τα άρθρα 3 και 4 του 
ν. 177/1975 (ΦΕΚ 205 Α /1975). 

5. Την υπ’ αριθμ. 414985/29.11.1985 (ΦΕΚ 757/Β/18.12.1985) 
κοινή απόφαση των Υφυπουργού Εθνικής Οικονομίας 
και Αναπληρωτή Υπουργού Γεωργίας «Μέτρα διαχείρι¬ 
σης της άγριας πτηνοπανίδας», όπως αυτή τροποποιή¬ 
θηκε με τις 366599/16.12.1998 (ΦΕΚ 1188/Β731.12.1990) και 
294283/23.12.1997 (ΦΕΚ 68/Β74.2.1998), κοινές αποφάσεις 
των Υπουργών Εθνικής Οικονομίας και Γ εωργίας. 

6. Την υπ’ αριθμ. 89880/1506/31.3.2000 εγκύκλιο του Γ ενι¬ 
κού Δ/ντή Δασών και Φυσικού Περ/ντος «περί Καταφυγίων 
Άγριας Ζωής». 

7. Τις διατάξεις του ν. 2218/1994 (ΦΕΚ 90 Α ) «Ίδρυση Νο¬ 
μαρχιακής Αυτοδιοίκησης, τροποποίηση διατάξεων για 
την τριτοβάθμια αυτοδιοίκηση κλπ» όπως αυτές συμπλη¬ 
ρώθηκαν με τις διατάξεις του ν. 2240/1994 (ΦΕΚ 153 Α ) 
«Συμπλήρωση διατάξεων για τη Νομαρχιακή Αυτοδιοίκηση 
κ,λπ.». 

8. Τις διατάξεις του ν. 2503/1997 (ΦΕΚ 107 Α ) «Διοίκηση, 
οργάνωση, στελέχωση της Περιφέρειας κ,λπ.». 

9. Την υπ’ αριθμ. 1810/11.6.2003 (ΦΕΚ 868 Β /2003) απόφα¬ 
ση μας με την οποία ιδρύεται μόνιμο Καταφύγιο Άγριας 
ζ»ής στην περιοχή «Υγρότοπος και νησιά του κόλπου της 
Αταλάντης» του Δήμου Αταλάντης Νομού Φθιώτιδας Πε¬ 
ριφέρειας Στερεός Ελλάδας. 

10. Την 5440/12.12.2003 Απόφαση του Γ ενικού Γ ραμματέα 
Περιφέρειας Στερεός Ελλάδας «Μεταβίβαση αρμοδιοτή¬ 
των στους Προϊστάμενους των δασικών Υπηρεσιών της 
Περιφέρειας Στερεός Ελλάδας και της εξουσίας να υπο¬ 
γράφουν με εντολή του Γ ενικού Γ ραμματέα» όπως αυτή 
εξακολουθεί να ισχύει με την 1526/5.4.2004. 

11. Τα υπ’ αριθμ. 1332/18.4.2005 και 308/30.1.2006 έγγραφα 
του Δασαρχείου Αταλάντης με τα οποία υποβάλλεται 
Έκθεση - Εισήγηση για την Τροποποίηση ορίων του Κατα¬ 
φυγίου Αγριας ζωής στην περιοχή «Υγρότοπος και νησιά 
του κόλπου της Αταλάντης». 

12. Το γεγονός ότι η τροποποίηση των ορίων του κα¬ 
ταφυγίου κρίνεται απαραίτητη επειδή σύμφωνα με την 
παρ.6 του άρθρου 254 του ν.δ. 86/1969 όπως αυτό αντικα- 
ταστάθηκε, τροποποιήθηκε και ισχύει σήμερα με το άρθρο 
57 του ν.2637/1998 απαγορεύεται η ένταξη Καταφυγίου 
Αγριας ζωής σε πολεοδομικό ή ρυμοτομικό σχεδίασμά, 
αποφασίζουμε: 

1. Τροποποιούμε τα όρια του μόνιμου Καταφυγίου Αγρι¬ 
ας ζωής που έχει ιδρυθεί με την παραπάνω απόφαση, 
στην περιοχή «Υγρότοπος και νησιά του κόλπου της 
Αταλάντης» Δήμου Αταλάντης, του Νομού Φθιώτιδας και 
ελαττώνουμε την έκταση του κατά 610 στρ. (από 10.630 
σε 10.020 στρέμματα). 

2. Η έκταση του Καταφυγίου Άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
φθιώτιδας σχεδιάγραμμα, που επισυνάπτεται στην πα¬ 
ρούσα, ορίζεται ως εξής: Αρχίζει από τη θέση «Αλμυρά» 
(ένωση ακτής και Ν.Ε.Ο. Αθηνών - Λαμίας) και διέρχεται 
από το μέσον του Όρμου Αλμυρού έως ότου συναντήσει 
την ισοβαθή των 10 μ. Εν συνεχεία ακολουθεί αυτή με 


Βορειοδυτική κατεύθυνση έως το Ακ. Γλώσσα της Ατα- 
λαντονήσου. Συνεχίζει ακολουθώντας πορεία παράλληλη 
των Δυτικών Ακτών της Αταλαντονήσου (περικλείοντας 
εντός αυτής το Πρασονήσι και την νήσο Άγιο Νικόλαο) 
έως ότου συναντήσει τα Βορειοδυτικό όρια της περιοχής 
της Οδηγίας 92/43/ΕΟΚ με Κωδικό ΌΒ 2440001. Συνεχίζει 
ακολουθώντας με Νοτιοδυτική κατεύθυνση τα παραπάνω 
όρια έως τη Σκάλα Αταλάντης και από εκεί ακολουθεί την 
ακτογραμμή έως ότου συναντήσει τα Ανατολικά όρια του 
εγκεκριμένου Ρυμοτομικού Σχεδιασμού Κάτω Πέλλης (Οι¬ 
κισμός Σκάλας Αταλάντης) Αριθμ. ΤΥ 14299/2.11.1971 (Φ.Ε.Κ. 
8/Τ.Δ717.1.1972), ακολουθεί εν συνεχεία αυτά έως ότου 
συναντήσει τη Ν.Ε.Ο. Αθηνών - Λαμίας και ακολουθώντας 
αυτή με Νότια κατεύθυνση καταλήγει στη θέση «Αλμυρά» 
η οποία αποτελεί και την αφετηρία της. 

3. Εντός του Καταφυγίου Άγριας ζωής απαγορεύεται επ’ 
αόριστον η Θήρα κάθε θηράματος και κάθε είδους άγριας 
πανίδας, η σύλληψη κάθε είδους της άγριας πανίδας για 
μη ερευνητικούς σκοπούς, η καταστροφή κάθε είδους 
ζώνης με φυσική βλάστηση, η καταστροφή τωνζωντανών 
φυτοφροκτών, η αμμοληψία, η αποστράγγιση και αποξή¬ 
ρανση ελωδών εκτάσεων, η ρύπανση των υδατικών πόρων 
και η ένταξη καταφυγίου Άγριας ζωής σε πολεοδομικό ή 
ρυμοτομικό σχεδίασμά. Η εκτέλεση έργων ή εργασιών και 
ιδίως, αλιευτικά έργα, έργα αναδασμού, τουριστικές και 
βιομηχανικές εγκαταστάσεις, κατασκηνώσεις, λατομεία, 
μεταλλείο και δρόμοι εκτελούνται αφού προηγουμένως 
έχει υποβληθεί μελέτη περιβαλλοντικών επιπτώσεων τύ¬ 
που Α' κι έχει χορηγηθεί έγκριση περιβαλλοντικών όρων. 
Κατ’ εξαίρεση επιτρέπεται η σύλληψη ειδών της άγριας 
πανίδας και η μεταφορά τους προς εμπλουτισμό άλλων 
καταλλήλων περιοχών μόνον από τη Δασική Υπηρεσία. 
Με απόφασή μας που θα δημοσιευθεί στην Εφημερίδα 
της Κυβερνήσεως, μπορεί να απαγορευτεί ή να τεθούν 
όροι ή περιοιρισμοί στην άσκηση της αλιείας, γεωργίας, 
βοσκής, υλοτομίας χρήσης των φυτοπροστατευπκών προ¬ 
ϊόντων και της συλλογής και κοπής αρωματικών, βαφικών, 
αρτυματικών, μελισσοκομικών και ανθοκομικών - διακο- 
σμητικών φυτών για εμπορικούς σκοπούς. 

4. Η τήρηση της παρούσας ανατίθεται στα όργανα 
της Δασικής Υπηρεσίας της Ελληνικής Αστυνομίας της 
Αγροφυλακής τους δημοτικούς και κοινοτικούς υπαλλή¬ 
λους (άρθρο 289 παρ. 1 ν.δ. 86/1969) και τις Κυνηγετικές 
Οργανώσεις οι δε παραβάτες τιμωρούνται με τις ποι¬ 
νές που προβλέπονται από τις διατάξεις της Δασικής 
Νομοθεσίας (παρ. 9 και 18 του άρθρου 287 ν.δ. 86/1969 
και της αριθμ. 414985/29.11.1985 (Φ.Ε.Κ. 757/β'/18.12.1985) 
κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γ εωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
και ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

6. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 10 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Φθιώτιδας 
Ν. ΝΤΑΡΛΑΔΗΜΑΣ 

ΧΑΡΤΗΣ ΧΡΗΣΕΩΝ ΓΗΣ 


Τροποποίησης ορίων Καταφυγίου αγρίας ζωής περιοχής 
« ΥΓΡΟΤΟΠΟΣ ΚΑΙ ΝΗΣΙΑ ΤΟΥ ΚΟΑΠΟΥ ΤΗΣ ΑΤΑΛΑΝΤΗΣ » Δήμου Αταλάντης 
Περιοχής αρμοδιότητας Δασαρχείου Αταλάντης 



ΥΠΟΜΝΗΜΑ 


- Οδικό δίκτυο 

Εθνική οδός Αθηνών - Λαμίας 
—Όρια καταφυγίου 
Δασικές εκτάσεις 
I ; | Αγροτικές εκτάσεις 

| | Θαλάσσιες εκτάσεις 

Ελώδεις - Υγροτοπικές εκτάσεις 


ΕΘΝΙΚΟ ΤΥΠΟΓΡΑΦΕΙΟ 
Για τεχνικούς λόγους στο σχεδιάγραμμα 
έγινε σμίκρυνση κατά ποσοστό -λβ % 


Έκταση εξαιρούμενη ως ανήκουσα στο Ρυμοτομικό 
Σχέδιο της Σκόιλας Αταλάντης 

Αριθμ. οικ. 579 (7) 

Έγκριση Υπερωριακής απασχόλησης υπαλλήλου της Δι¬ 
εύθυνσης Κέντρου Εξυπηρέτησης Πολιτών (Κ.Ε.Π.) της 
Νομ/κής Αυτ/σης Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 16 του ν.3205/2003. 

2. Τις διατάξεις της παρ. 10 του άρθρου 12 του ν.2503/1997 

3. Τις διατάξεις του άρθρου 15 του ν.2592/1998. 

4. Τις διατάξεις της παρ. 7 του άρθρου 25 του ν.2738/1999 

5. Τις διατάξεις του άρθρου 104 του π.δ. 30/1994. 

6. Τις διατάξεις του άρθρου 31 του ν.3013/2002. 

7. Την υπ’ αριθμ. ΔΙΑΔΠ/Γ2γ/οικ.24842/6.12.2005, (ΦΕΚ1744/ 
Β713.12.2005), «Καθορισμός ωρών εργασίας στα ΚΕΠ των 
Περιφερειών, Νομ/κών Αυτ/σεων, Νομ/κών Διαμ/των των 
Ενιαίων Νομ/κών Αυτ/σεων, των Δήμων και Κοινοτήτων στα 
οποία απασχολούνται τρεις τουλάχιστον υπάλληλοι». 

7. Την ανάγκη καθιέρωσης υπερωριακής απασχόλησης 
ενός μονίμου υπαλλήλου της Δ/νσης Κ.Ε.Π. της Ν.Α. Κα¬ 
στοριάς. 

8. Τις εγγεγραμμένες πιστώσεις στο προϋπολογισμό 
της Νομαρχιακής Αυτοδιοίκησης Καστοριάς, οικονομικού 
έτους 2005, στον Φορέα 072, ΚΑΕ 0511, αποφασίζουμε: 

Εγκρίνουμε την υπερωριακή εργασία ενός υπαλλήλου 
της Δ/νσης Κέντρου Εξυπηρέτησης Πολιτών, (Κ.Ε.Π.),της 
Νομ/κής Αυτ/σης Καστοριάς, για το χρονικό διάστημα 
1.3.2006 έως 31.12.2006 ως εξής: 

Α) Υπερωρίες απογευματινές, από ώρα 15:00 έως ώρα 
20:00, για κάθε εργάσιμη ημέρα, και μέχρι συμπληρώσεως 
60 ωρών κάθε μήνα, ήτοι συνολικά μέχρι συμπληρώσεως 
600 ωρών για όλο το χρονικό διάστημα της υπερωριακής 
εργασίας. 

Η καθιέρωση της υπερωριακής εργασίας του παραπάνω 
υπαλλήλου κρίνεται αναγκαία και επιβάλλεται από την 
ανάγκη παρουσίας μονίμου υπαλλήλου κατά τις απογευ¬ 
ματινές ώρες λειτουργίας του Κ.Ε.Π., ο οποίος θα παρέχει 
υπηρεσίες που δεν είναι δυνατόν να προσφέρουν οι συμ- 
βασιούχοι που εργάζονται στο Κ.Ε.Π., όπως η επικύρωση 
φωτοαντιγράφων, η βεβαίωση γνησίου των υπογραφών, 
η έκδοση φορολογικής και ασφαλιστικής ενημερότητας, 
η πώληση παραβολών κ.λπ. 

Οι πιστώσεις για την δαπάνη της υπερωριακής απα¬ 
σχόλησης, ύψους τριών χιλιάδων τριακοσίων (3.500) €, 
θα καλυφθούν από το προϋπολογισμό της Νομαρχιακής 
Αυτοδιοίκησης Καστοριάς, οικονομικού έτους 2006, από 
τον Φορέα 072 και τον ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 20 Φεβρουάριου 2006 

Ο Νομάρχης 
ΚΩΝ/ΝΟΣ ΛΙΑΝΤΣΗΣ 
-Φ- 

( 8 ) 

Χορήγηση άδειας άσκησης επαγγέλματος Κοινωνικής Λει¬ 
τουργού στην Πηλού Αθηνά - Μαρία του Νικολάου. 

Ο ΝΟΜΑΡΧΗΣ ΚΕΡΚΥΡΑΣ 

Με την υπ’ αριθμ. 2875/2.2.2006 απόφαση του Νομάρ¬ 
χη Κέρκυρας χορηγείται άδεια άσκησης επαγγέλματος 
Κοινωνικού Λειτουργού στην Πηλού Αθηνά - Μαρία του 
Νικολάου, κάτοικο Κέρκυρας. 

Ο Νομάρχης 
Γ. ΜΑΧΕΙΜΑΡΗΣ 


(9) 

Χορηγήση άδειας άσκησης επαγγέλματος Κοινωνικού Λει¬ 
τουργού στην ΕΚΙΖΟΓΛΟΥ ΑΝΑΣΤΑΣΙΑ του Ιωάννη. 

Ο ΝΟΜΑΡΧΗΣ ΚΟΖΑΝΗΣ 

Με την 103/9.2.2006 απόφαση Νομάρχη Κοζάνης χορη¬ 
γείται στην ΕΚΙΖΟΓΛΟΥ ΑΝΑΣΤΑΣΙΑ του Ιωάννη άδεια 
άσκησης επαγγέλματος Κοινωνικού Λειτουργού. 

Ο Νομάρχης 

ΙΟΡΔΑΝΗΣ ΑΝΔΡΕΑΔΗΣ 

-*- 

Αριθμ. 894 (10) 

Διαπίστωση της ανάγκης για υπερωριακή απασχόληση, 
καθιέρωση με αμοιβή υπερωριακής εργασίας, εργασί¬ 
ας κατά τις Κυριακές και εξαιρέσιμες ημέρες, εργα¬ 
σίας κατά τις νυχτερινές ώρες των εργασίμων, Κυρι¬ 
ακών και εξαιρέσιμων ημερών για το Α' εξάμηνο του 
έτους 2006, για το προσωπικό υπηρεσιών στήριξης 
του Νομάρχη Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1) Τις διατάξεις του άρθρου 25 παρ. 7 ν. 2738/1999, βάσει 
των οποίων, με απόφαση του οικείου Νομάρχη, διαπι¬ 
στώνεται η ανάγκη για υπερωριακή απασχόληση και η 
καθιέρωση εργασίας με αμοιβή για το προσωπικό που 
υπηρετεί στις Νομαρχιακές Αυτοδιοικήσεις. 

2) Τις διατάξεις του άρθρου 16 ν. 3205/2003, βάσει των 
οποίων επιτρέπεται η καθιέρωση με αμοιβή εργασίας 
πέρα από τις ώρες της υποχρεωτικής απασχόλησης των 
υπαλλήλων του Δημοσίου, των Ν.Π.Δ.Δ. και των Ο.Τ.Α. μόνο 
για την αντιμετώπιση εποχικών, εκτάκτων και επειγουσών 
υπηρεσιακών αναγκών. 

3) Την υπ’ αριθμ. 2/72757/0022/31.12.2003 διαταγή του 
Υπουργείου Οικονομίας και Οικονομικών (Γενικό Λογιστή¬ 
ριο του Κράτους), με την οποία παρέχονται οδηγίες για 
την εφαρμογή των διατάξεων του ν. 3205/2003. 

4) Τις διατάξεις του άρθρου 12 παρ. 10 του ν.2503/1997. 

5) Τις διατάξεις του άρθρου 15 παρ. 3γ του ν. 2592/ 
1998. 

6) Το γεγονός ότι στους Κ.Α.Ε. 0511 και 0512 του προϋ¬ 
πολογισμού εξόδων έτους 2006 της Ν.Α. Λάρισας, έχουν 
εγγράφει πιστώσεις ύψους 30.000,00 και 10.000,00 ευρώ 
αντίστοιχα. 

7) Το γεγονός, ότι κατά το Α', εξάμηνο του έτους 2006, 
από το προσωπικό που υπηρετεί στις υπηρεσίες στήριξης 
του Νομάρχη, έξι (6) υπάλληλοι (τρεις (3) Διοικητικοί και 
τρεις (3) οδηγοί), απαιτείται να εργάζονται υπερωριακά 
για κάλυψη επειγουσών υπηρεσιακών αναγκών τρεις (3) 
ημέρες την εβδομάδα από ώρες 17.00 έως 22.00, ήτοι κατά 
μήνα εξήντα (60) ώρες ο καθένας και κατά τις Κυριακές 
και εξαιρέσιμες ημέρες αλλά και κατά τις νυχτερινές ώρες 
των εργασίμων, Κυριακών και εξαιρέσιμων ημερών μέχρι 
δέκα έξι (16) ώρες ο καθένας το μήνα κατά περίπτωση, 
αποφασίζουμε: 

Α) Διαπιστώνουμε την ανάγκη για υπερωριακή απασχό¬ 
ληση και για απασχόληση κατά τις Κυριακές, εξαιρέσιμες 
ημέρες καθώς και κατά τις νυχτερινές ώρες των εργασί¬ 
μων, Κυριακών και εξαιρέσιμων ημερών, έξι (6) υπαλλήλων 
για το Α', εξάμηνο του έτους 2006, λόγω κάλυψης των 
αυξημένων υπηρεσιακών αναγκών και υποχρεώσεων μας 
καθ’ όλη τη διάρκεια του 24ώρου. 

Β) Καθιερώνουμε με αμοιβή υπερωριακή εργασία κατά 
τις απογευματινές και νυχτερινές ώρες των εργασίμων 
ημερών καθώς και κατά τις Κυριακές και εξαιρέσιμες ημέ¬ 
ρες για το Α', εξάμηνο του έτους 2006 και μέχρι 3.312 ώρες 
συνολικά για έξη (6) υπαλλήλους που υπηρετούν στις 
υπηρεσίες στήριξης Νομάρχη Λάρισας, ως κατωτέρω: 

1) Υπερωρίες: 

έξι (6) υπάλληλοι με εξήντα (60) ώρες το μήνα για έξι 
(6) μήνες = 6 X 60 X 6 = 2.160 ώρες. 

2) Νυντερινά: 

έξι (6) υπάλληλοι με δεκαέξι (16) ώρες το μήνα για έξι 
(6) μήνες = 6 X 16 X 6 = 576 ώρες. 

3) Κυριακές - Εξαιρέσιμα 

έξι (6) υπάλληλοι με δεκαέξι (16) ώρες το μήνα για έξι 
(6) μήνες = 6 X 16 X 6 = 576 ώρες. 

Η κατανομή των ωρών στους απασχολούμενους υπαλ¬ 
λήλους μετά τη δημοσίευση στο Φ.Ε.Κ. της παρούσας, 
θα γίνει με απόφαση μας, ανάλογα με τις εκάστοτε πα- 
ρουσιαζόμενες ανάγκες και το ύψος των εγγεγραμμένων 
σχετικών πιστώσεων στον προϋπολογισμό έτους 2006. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής εν γένει απασχόλη¬ 
σης των ανωτέρω ορίζεται ο Δ/ντής Διοικητικών Υπηρε¬ 
σιών της Ν.Α. Λάρισας. 

Με την παρούσα, η οποία θα δημοσιευθεί στην Εφη¬ 
μερίδα της Κυβερνήσεως, σύμφωνα με τις διατάξεις του 
άρθρου 16 παρ. 3 ν.3205/2002, ανακαλείται η προγενέστε¬ 
ρη αριθμ. 587/2.2.2006 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Φερουαρίου 2006 

Ο Νομάρχης 
ΛΟΥΚΑΣ ΚΑΤΣΑΡΟΣ 
-♦- 

( 11 ) 

Χορήγηση Αδειας Μεταλλευτικών Ερευνών στο Νομό 
Λέσβου. 

Ο ΝΟΜΑΡΧΗΣ ΛΕΣΒΟΥ 

Με την υπ’ αριθμ. 1357/04/27.50/7.2.2006 απόφαση του 
Νομάρχη Λέσβου που εκδόθηκε ύστερα από αίτηση του 
Ελευθεριάδη Λάζαρου του Παύλου (Ικτίνου 2, Μυτιλήνη) και 
γνωμοδότηση των αρμοδίων υπηρεσιών, χορηγείται στον 
ανωτέρω ενδιαφερόμενο Αδεια διενέργειας Μεταλλευτικών 
Ερευνών επί χώρου εκτάσεως 93.821,51 πι 2 κείμενο στη θέση 
«Γρηγορέλλια» της περιοχής «Γαβαθά» του Δήμου Ερεσού 
- Αντίσσης του Νομού Λέσβου, που έχει τα παρακάτω όρια 
προσδιοριζόμενα με αζιμουθιακές συντεταγμένες εξαρ¬ 
τημένες από το Εθνικό Τριγωνομετρικό Δίκτυο οι οποίες 
ανάγονται στο Φύλλο Χάρτη ΛΕΣΒΟΣ κλίμακας 1:100.000 
με Κέντρο Αναφοράς φ = 39° 15' και λ= 2° 15': 

Αρχικό σημείο 


1 

X = 1461.826 

Ψ = 1335.796 

2 

X = 1399.584 

Ψ = 1331.010 

3 

X = 1338.048 

Ψ = 1311.730 

4 

X = 1302.229 

Ψ = 1207.066 

5 

X = 1258.144 

Ψ = 1219.001 

6 

X = 1292.126 

Ψ = 1290.613 

7 

X = 1257.460 

Ψ = 1306.766 

8 

X = 1229.460 

Ψ = 1305.599 

9 

X = 1190.960 

Ψ = 1320.760 


10 

X = 1074.294 

Ψ = 1288.106 

11 

X = 1032.294 

Ψ = 1293.937 

Γ 

X =1035 

Ψ = 1300 

Β 

X = 1000 

Ψ = 1400 

Α 

X = 875 

Ψ = 1400 

14 

X = 871.338 

Ψ = 1455.544 

15 

X = 1100.456 

Ψ = 1475.619 

16 

X = 1258.572 

Ψ = 1511.801 

17 

χ = 1414.784 

Ψ = 1521.322 

18 

X = 1456.695 

Ψ = 1482.284 

19 

X = 1428.121 

Ψ = 1395.559 

1 

X = 1461.826 

Ψ = 1335.796 


Ο Νομάρχης 
ΠΑΥΛΟΣ Γ. ΒΟΓΙΑΤΖΗΣ 
-♦- 

Αριθμ. 119 (12) 

Καθιέρωση υπερωριακής εργασίας για τον οδηγό του 
Νομάρχη Κιλκίς, έτους 2006. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις: 

α. Του ν.2218/1994 (ΦΕΚ 90/13.6.1994)Ίδρυση της Νομαρ¬ 
χιακής Αυτοδιοίκησης. 

β. Την με υπ’ αριθμ. 28/31.3.1995 απόφαση του Νομαρ¬ 
χιακού Συμβουλίου του Ν. Χαλκιδικής «Περί οργανισμού 
της Νομαρχιακής Αυτοδιοίκησης (ΦΕΚ 360 Α/4.5.1995) 
όπως τροποποιήθηκε με την αριθμ. 309/1997 απόφαση 
του Νομαρχιακού Συμβουλίου του Νομού Χαλκιδικής (ΦΕΚ 
1172/30.12.1997). 

γ. Του άρθρου 15 παρ. 18 του ν.2503/1997 (ΦΕΚ 107/ 
30.5.1997) με το οποίο καθιερώνεται υπερωριακή εργασία 
για τον οδηγό Νομάρχη. 

δ. Του άρθρου 35 παρ. 6 του ν.2738/1999 (ΦΕΚ 180Α/ 
9.9.1999) με το οποίο η διαπίστωση της ανάγκης για υπε- 
ρωριακή απασχόληση γίνεται με απόφαση του οικείου 
Νομάρχη. 

2. Τις ανάγκες που προκύπτουν για το έτος 2006 και 
τη φύση της εργασίας του οδηγού Νομάρχη που απαιτεί 
απασχόληση πέραν του κανονικού ωραρίου. 

3. Το γεγονός ότι υπάρχει εγγεγραμμένη πίστωση στον 
ΚΑΕ 0511 α και 0512 α του φορέα 072 για την αντιμετώπιση 
της παραπάνω δαπάνης, που ανέρχεται στο ποσό των 
7.000 ευρώ, αποφασίζουμε: 

Καθορίζουμε τον αριθμό ωρών υπερωριακής απασχό¬ 
λησης για τον οδηγό Νομάρχη σε 720 ώρες απογευμα¬ 
τινές, 192 ώρες για Κυριακές - εξαιρέσιμες και 192 ώρες 
νυχτερινές. 

Η κατανομή των παραπάνω ωρών θα γίνει με απόφαση 
του Νομάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 9 Φερουαρίου 2006 

Ο Νομάρχης 
ΑΡΓΥΡΙΟΣ ΛΑΦΑΖΑΝΗΣ 

